Следващите ѝ два романа от поредицата са предистория на „Люляковите момичета“. Романът „Lost Roses“ ("Изгубени рози") е за времето на Първата световна война и разказва историята на борбата на майката на Каролайн, Елиза, за помощ на руските бежанци, разселени след революцията в Русия. Следващият роман „Sunflower Sisters“ ("Слънчогледови сестри") е за времето на Гражданската война и разказва историята на предците на Каролайн, филантропичните жени от Улси, твърди аболиционисти, помагащи на ранените войници на бойното поле при Гетисбърг.